Amezruy n tmedyazt yettwaccnan yettuɣal ɣer talliyin tiqburin, tella akk deg tantaliwin n tsekla tamaziɣt A. Bounfour yenna-d:  la posie chente est plus populaire, non crite et plus varie dans sa thmatique, et plus dialectalise 3. Ula di tmetti taqbaylit tamedyazt-a tdder seg zik, mačči d taɣribt naɣ d anulfu i d-tnulfa, tella tettwasemras deg waṭas n tegnatin, ɣer imeksawen naɣ tilawin d iḍebbalen, tettwassen s isem n izli4, deg-s i d-yekka wawal-nni yettwasemrasen aṭas i isefra yettwacenan s uẓawan tezlitt, ad t-id-naf tesɛa azal d ameqran, d tawsit tagejdant i leḥḥun d tudert n umdan aqbayli seg tlalit-is s uzuzen d userqes, alamma d tamttant-is s udekker, yettemlal-d ussan-is s uḥiḥa, di leɛwayedis di tmeɣriwin-is naɣ deg wass-is.